АҞӘА, жәабран 3 - Sputnik, Бадраҟ Аҩӡба. Аԥсны Апарламент адипломатцәа рзы авизақәа раԥыхраз Шьамтәылеи Аԥсни рыбжьара аиқәшаҳаҭра аратификациа азыруит.
2021 шықәсазтәи раԥхьатәи Апарламент аилатәара аартуа Апарламент аиҳабы Валери Кәарҷиа иазгәеиҭеит ааԥынтәи асессиа аҳәаақәа ирҭагӡаны адепутатцәа ареспубликазы аҵакы зманы иҟоу апроектқәа жәпакы ирыхәаԥшраны ишыҟоу.
Абри ашьҭахь адепутатцәа амшхәаԥштә азҵаара шьақәдырӷәӷәеит. Адепутат Асҭамыр Логәуа адипломатиатәии амаҵзуратәи паспортқәа змоу рзы авизақәа рзаԥыхразы Аԥсни Шьамтәылеи рыбжьара Аиқәшаҳаҭра апроект даԥхьеит. Агәыӷра ааирԥшит ԥхьаҟазы атәылақәа рыҩба руааԥсыра зегьы рзы авизақәа мап рыцәкхап ҳәа.
Адепутат ааԥхьара ҟаиҵеит азакәан апроект иадгыларц. 26-ҩык апарламентарицәа азакәан апроект азы рыбжьы рҭиит еицҿакрыла. Аиқәшаҳаҭра азырхоуп Аԥсни Шьамтәылеи рыбжьара ишьақәгылоу ҩ-ганктәи аизыҟазаашьақәа рырӷәӷәара, хаҭала адипломатиатәии амаҵзуратәии паспортқәа змоу ауааԥсыра визада реиҭанеиааира .
Аԥсни Шьамтәылеи наҟ-ааҟ рхьыԥшымра шазхарҵои адипломатиатә еизыҟазаашьақәа шрыбжьарҵои азы аҳәамҭа ҟарҵеит 2018 шықәса лаҵара 25 рзы.
2020 ԥхынгәымза анҵәамҭазы Шьамтәылатәи Арабтә республика ахада Башар аль-Асад дидикылеит Аԥсны Аҳәынҭқарра азинмчра нагӡа змоу ацҳаражәҳәаҩ Баграт Хәытаба. Имҩаԥган аҳәынҭқарратә гәраргагатә шәҟәқәа реимдара. Дамаск ақалақь аҿы жьҭаара 6 рзы Шьамтәылатәи Арабтә республикаҟны Аԥсны Аҳәынҭқарра Ацҳаражәҳәарҭа официалла аартра ацеремониа мҩаԥысит.
"Ҳраион аҟны 20 қыҭа ыҟоуп, ашьамаҟа хыԥхьаӡарала иугозар 45 нызқь рҟынӡа инаӡоит. Ачымазара бааԥсқәа узыцәшәаша ҳәа макьана акгьы ҳамам. Арахә ачымазара рыламҽырц ҳазҿу аусурақәа ыҟоуп, аха ҳазхьымӡогьы рацәоуп. Сара аусураҟны аҳақьым дсымаӡам. Афельдшер аӡәы апрактика дахысуеит, аӡәы еилзырго лоуп акәымзар, аҳақьым ҳара ҳҟны дааиӡом ауалафахәы амаҷра иахҟьаны. Ачымазарақәа рҟынтәи ахшәқәа ааҳгоит, ҳамч ахьынӡарықәхо. Араион аҟынтәигьы ацхыраара ҟарҵоит, аха уи жәаџьара ишаны хәҭак. Абиуџьет уажәы еиҵартәеит, 80 нызқь мааҭ шықәсык ҳәа иԥхьаӡан. Хык 350 мааҭ ақәӡоит иҟауҵозар (ахәшә). 45 нызқь хы арахә ахьыҟоу, ажәқәа мацара аагозар, хәҭак хыџьара- ԥшьыџьара ишаны иҟалоит. Ачымазара рыхьаанӡа апрофилактика аҳасабала алаҵа ҟауҵароуп", - иҳәеит Гыцба.
Шәазыӡырҩы аудио.
АҞӘА, жәабран 25 – Sputnik. Гәдоуҭатәи ахәышәтәырҭаҿы иԥсҭазаара далҵит 1958 шықәса рзы ииз апациент, ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Апациент иизықәыргылаз адиагноз хада акоронавирустә инфекциа ҿыц ауп. Ахаҵа иԥсҭазаара далҵит жәабран 25 рзы.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 44-ҩык, урҭ рахьтә 37-ҩык акоронавирус адиагноз рзышьақәыргылоуп, рҭагылазаашьа бааԥсуп 15-ҩык, ибжьаратәуп - 16-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 10-ҩык апациентцәа, Очамчыра ирхәышәтәуеит фҩык, Тҟәарчалтәи ахәышәтәырҭаҿы - хҩык, Гагратәи ахәышәтәырҭаҿы - 14-ҩык, Аҟәатәи амобилтә госпиталь аҟны ишьҭоуп акоронавирус зыдбалоу жәҩык апациентцәа.
Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 12788-ҩык ыҟоуп, ргәы бзиахеит 12169-ҩык, рыԥсҭазаара иалҵит 198-ҩык.
Акоронавирус иазку ажәабжьқәа зегьы шәрыԥхьар ҟалоит абра>>